Lav et referat af nedenstående tekst:

Tekst:
Tirsdag formiddag bliver der pakket en helt særlig sending fra fryserfabrikanten Elcold i Hobro. Her bliver 100 medicinalfrysere læsset på en lastbil, der har kurs mod Ukraine. Frysere, der i sidste ende skal være med til at redde liv i det krigshærgede land. - Vi tænker jo alle, at det er ganske forfærdeligt, som situationen har udviklet sig i Ukraine, siger John Svensson. Han er salgsdirektør hos Elcold og har både kunder og samarbejdspartnere i Ukraine. - Det må være frygteligt at være i landet, når usikkerheden er så stor. Det påvirker os alle rigtig meget. Særligt når det går ud over folk, vi kender, siger han. Samarbejde muliggør donation I weekenden modtog John Svensson en officiel anmodning om en donation af frysere fra hans ukrainske samarbejdspartner. - Ret hurtigt gik vi i gang med at finde ud af, hvad vi kunne gøre for at hjælpe, og derfor kunne vi allerede i går melde tilbage, at vi gerne ville imødekomme anmodningen fra Ukraine, siger John Svensson. Han understreger, at det ikke har været muligt at donere de 100 frysere uden stor samarbejdsvilje fra i alt seks andre - primært nordjyske - virksomheder. - Vi har ikke kunnet gøre det her alene, og derfor skal der lyde en tak til vores danske samarbejdspartnere, siger han. Fryser værdifuldt blodplasma Elcold producerer det meste indenfor frysere fra husholdnings- og ispindefrysere til industri- og medicinalfrysere. De 100 frysere, der har en markedsværdi på cirka 370.000 kroner, skal bruges til at sikre beholdningen af livsvigtig blodplasma. - Blodplasma skal opbevares ved minus 30 grader eller koldere. Vi ved, der er stort behov for bedre mulighed for at opbevare blodplasma, og derfor håber vi naturligvis, at donationen i sidste ende kommer til at redde menneskeliv i Ukraine, siger John Svensson. Blodplasma er, som navnet antyder, en del af blodet, og bliver ofte brugt i forbindelse med operationer, hvor personer har mistet stor mængder blod. - Derfor må vi desværre forvente, at der er og fortsat vil være et ret stort behov for blodplasma i Ukraine, siger John Svensson. Svært at komme frem Lastbilen forlader Elcold i Hobro så hurtigt som muligt, for der venter en lang rejse for de livsvigtige frysere. Faktisk er det en stor udfordring i sig selv at sørge for, at fryserne kommer frem til de steder, hvor der er brug for dem, fortæller salgsdirektøren fra Elcold. - Hovedudfordringen er, at der ikke er mange firmaer, der transporterer gods ind i Ukraine. Men vi vil forsøge at få fryserne læsset over på mindre biler i Polen i morgen, og derfor håber vi allerede, at de kan være ude og i brug torsdag.

Referat:
Elcold i Hobro donerer et stort parti frysere til Ukraine. De skal bruges af det ukrainske hospitalsvæsen.